Krieket: Proteas beklink eendagreeks teen Sri Lanka | Maroela Media
Krieket: Proteas beklink eendagreeks teen Sri Lanka
Reeza Hendricks (Foto: Krieket Suid-Afrika, Twitter)
Suid-Afrika het die derde van vyf eendagwedstryde Sondag teen Sri Lanka in Kandy op die Pallekele-gronde gespeel. Die Proteas het gemaklik met 78 lopies gewen en daarmee ook die reeks beklink. Suid-Afrika loop nou met 3-0 voor in die reeks.
Die loot is deur Sri Lanka gewen wat besluit het om eerste te boul. Die Proteas se kolfbeurt het goed begin en die kolwers het deurentyd ŉ goeie lopietempo gehandhaaf. Suid-Afrika het hul meeste lopies nog in Sri Lanka aangeteken naamlik 363/7.
Die Proteas het vir Reeza Hendricks in hul span ingesluit en hy het in sy debuutwedstryd ŉ 100-tal aangeteken (102 van 89 balle). Net twee ander Proteas kon dit al vermag naamlik Colin Ingram en Temba Bavuma. JP Duminy het 92 van 70 balle gemoker (8 viere en 4 sesse). David Miller het 51 lopies bygedra en Hashim Amla 59. Thisara Perera het 4 paaltjies vir 75 platgetrek.
Lungi Ngidi het in die kolfbeurt van Sri Lanka vroeg toegeslaan en die eerste twee paaltjies platgetrek. Sri Lanka het hul eerste paaltjie met die totaal op 20 lopies verloor en die tweede met die totaal op 37.
Suid-Afrika se boulers het Sri Lanka se kolwers deurentyd onder druk gehou en Sri Lanka was uiteindelik almal uit vir 285 lopies (45.2/50). Dit het aan Suid-Afrika ŉ gemaklike oorwinning van 78 lopies besorg. Met die bal het Lungi Ngidi 4 paaltjies vir 57 lopies platgetrek en Andile Phehlukwayo 3 vir 74.
Die volgende wedstryd word Woensdag die 8ste Augustus op die dieselfde veld gespeel.
Meer inligting is hier beskikbaar.
Krieket: Die Proteas se wenlopie eindig dramaties
Krieket: Proteas kry ŉ stewige greep op die eendag-reeks
Nasty · 2 weke gelede
Geluk aan Reeza , jy maak Kimberley en Northern Cape Cricket trots
Çass · 2 weke gelede
Hoop Reeza vervang Markram permanent.